open-index/open-wikipedia-markdown huggingface dataset:
ชาวยูเครน

**ชาวยูเครน** () เป็นกลุ่มชาติพันธุ์ชาวสลาฟตะวันออกที่เป็นชาวพื้นเมืองของประเทศยูเครน ซึ่งเป็นประเทศที่มีประชากรมากเป็นอันดับ 7 ในทวีปยุโรป และมากเป็นอันดับ 2 ในกลุ่มชาวสลาฟตะวันออก รองจากชาวรัสเซีย โดยในรัฐธรรมนูญยูเครนจะกล่าวถึงพลเมืองยูเครนทุกคนด้วยคำว่า ‘ชาวยูเครน‘

ในอดีต ชาวยูเครนเป็นที่รู้จักกันในชื่อ "ชาวรูทีเนีย", "ชาวรัสเซียน้อย" และ"ชาวคอสแซค"

ประชากรชาวยูเครนส่วนใหญ่นับถือศาสนาคริสต์นิกายอีสเทิร์นออร์ทอดอกซ์

## อ้างอิง

หมวดหมู่:กลุ่มชาติพันธุ์
ฟาโรห์ปิเย

**ปิเย** หรืออาจจะเรียกว่า **พิอังค์อิ** เป็นกษัตริย์แห่งอาณาจักรคุชโบราณและได้ก่อตั้งราชวงศ์ที่ยี่สิบห้า เป็นผู้ปกครองแห่งอียิปต์ระหว่าง 744-714 ปีก่อนคริสตกาล พระองค์ปกครองอยู่ที่เมืองนาปาตา ซึ่งตั้งอยู่ในบริเวณนิวเบีย หรืออยู่ในประเทศซูดานในปัจจุบัน

## พระนาม
พระองค์มีพระนามตอนขึ้นครองราชย์สองพระนามคือ **อูซิมาเร** และ **สเนเฟอร์รู** พระองค์ได้ศรัทธาและได้บูชาเทพอามุนเช่นเดียวกับกษัตริย์นิวเบียหลายพระองค์ พระองค์ทรงบูรณะวิหารอันยิ่งใหญ่ของอามุนที่เจเบล บาร์กัล ซึ่งถูกสร้างขึ้นครั้งแรกเมื่อรัชสมัยของฟาโรห์ทุตโมสที่สามแห่งราชอาณาจักรใหม่ โดยทำการว่าจ้างช่างแกะสลักหินจากอียิปต์มากมาย และเคยสันนิษฐานว่าพระองค์อาจจะพระนามตอนขึ้นครองราชย์ว่า 'เมนเคปเปอร์เร' แต่ปัจจุบันได้เชื่อพระนามนี้อาจจะเป็นของผู้ปกครองท้องถิ่นของเมืองธีบส์นามว่า ไอนิ ซึ่งเป็นผู้ปกครองในเวลาไล่เลี่ยกับรัชสมัยของฟาโรห์ปิเย

## ด้านครอบครัว
พระองค์เป็นพระราชโอรสของกษัตริย์คาซตาและพระราชินีเปบาทจ์มา พระองค์อาจจะมีพระมเหสีสามถึงสี่พระองค์ โดยพระมเหสีนามว่า อาบาร์ เป็นพระราชมารดาของฟาโรห์ทาฮาร์กา พระมเหสีอีกสามพระองค์คือ ทาบิริ, เพกซาเตอร์ และเคนซา

พระนามของพระโอรสและธิดาของฟาโรห์ปิเย:
* ฟาโรห์เชบอิทกู. กล่าวกันว่าเป็นพระราชโอรสของฟาโรห์ปิเย หรือพระอนุชาของฟาโรห์ปิเย
* ฟาโรห์ทาฮาร์กา. พระโอรสของพระราชินีอาบาร์ พระอาจจะขึ้นครองราชย์หลังรัชสมัยของฟาโรห์ซาบาคา ซึ่งเป็นพระปิตุลา และพระญาติองค์อื่นคือฟาโรห์เชบอิทกู
* พระมเหสีแห่งอามุนนามว่าเซเพนเวเพตที่ 2. อยู่ที่เมืองธีบส์ในช่วงรัชสมัยของฟาโรห์ทาฮาร์กา ซึ่งเป็นพระเชษฐา
* กัลฮาตา, พระมเหสีของฟาโรห์ซาบาคา, พระองค์เป็นพระมารดาของฟาโรห์ทันทามานิ และอาจจะฟาโรห์เชบอิทกูอีกด้วย
* ทาเบเคนอามุน ทรงอภิเษกสมรสกับฟาโรห์ทาฮาร์กา ซึ่งเป็นพระเชษฐาของพระองค์
* นาปาราเย ทรงอภิเษกสมรสกับฟาโรห์ทาฮาร์กา
* ทาคาฮาเตนอามุน ทรงอภิเษกสมรสกับฟาโรห์ทาฮาร์กา
* อาร์ติ, ทรงอภิเษกสมรสกับฟาโรห์เชบอิทกู
* ฮาร์. เป็นที่รู้จักจากโต๊ะถวายของบูชาของบุตรสาวของพระองค์นามว่า วัดจ์เรเนส ในเมืองธีบส์ (ทีที 34) 
* คาลิอุต, ผู้ปกครองแห่งเมืองคานัด ซึ่งมาจากหินสลักที่ค้นพบที่บาร์กัล
* เจ้าหญิงมูติดิส, หัวหน้านักบวชหญิงของเทพีฮาเธอร์และเทพีมัตในเมืองธีบส์ 

## อ้างอิง

หมวดหมู่:บุคคลที่เสียชีวิตในทศวรรษ 720 ก่อนคริสตกาล
หมวดหมู่:ฟาโรห์ยุคราชวงศ์ที่ยี่สิบห้า
ลำเส้นใยประสาท

[thumb|
ลำเส้นใยของ[เนื้อขาวภายในสมองมนุษย์ ภาพทำด้วย MRI tractography
]]
**ลำเส้นใยประสาท**
()
เป็นมัดใยประสาท (มัดแอกซอน) ที่เชื่อมนิวเคลียสประสาทต่าง ๆ ของระบบประสาทกลาง
เพราะในระบบประสาทรอบนอก มัดใยประสาทเช่นเดียวกันจะเรียกว่า nerve fascicle (มัดใยประสาท)
ลำเส้นใยประสาทในระบบประสาทกลางแบ่งได้เป็น 3 ชนิด คือ ใยประสาทประสานงาน (association fiber) ใยประสาทเชื่อมซีกสมอง (commissural fiber) และใยประสาทโปรเจ็กชัน (projection fiber)
ลำเส้นใยประสาทยังอาจเรียกได้ด้วยว่า commissure (ใยประสาทเชื่อมซีกสมอง), fasciculus (มัดใยประสาท), หรือ decussation (ส่วนไขว้ทแยง)
ใยประสาทเชื่อมซีกสมอง เป็นตัวเชื่อมซีกสมองทั้งสองข้างในระดับเดียวกัน
ตัวอย่างก็คือ posterior commissure และ คอร์ปัส คาโลซัม
ส่วนไขว้ทแยงก็คือใยประสาทที่ข้ามไขว้ทแยงไปยังอีกซีกหนึ่งของสมองที่ไม่ใช่จุดกำเนิด (obliquely) เช่น ดังที่พบใน sensory decussation ที่ใยประสาทจากนิวเคลียส gracile nucleus และ cuneate nucleus ข้ามไขว้ทแยงไปยังซีกตรงข้ามของสมอง
ส่วนตัวอย่างของ fasciculus รวมทั้ง subthalamic fasciculus และ lenticular fasciculus

## ประเภท
ใยประสาทในระบบประสาทส่วนกลางสามารถจัดเป็น 3 กลุ่มโดยวิถีทางและการเชื่อมต่อ

### ใยประสาทประสานงาน (Association fibers)
ลำเส้นใยประสาททีเชื่อมเขตต่าง ๆ ของคอร์เทกซ์ภายในซีกสมองเดียวกันจะเรียกว่า ลำเส้นใยประสาทประสานงาน (association tract)
ใยประสาทประสานงานที่ยาว จะเชื่อมกลีบสมองต่าง ๆ ภายในซีกสมองเดียวกัน เทียบกับใยประสาทประสานงานที่สั้น ซึ่งจะเชื่อมรอยนูน (gyri) ต่าง ๆ ภายในสมองกลีบเดียวกัน
ในบรรดาหน้าทีต่าง ๆ หนึ่งก็คือการเชื่อมศูนย์การรับรู้และความจำในสมอง

### ใยประสาทเชื่อมซีกสมอง (commissural fiber)
ลำเส้นใยประสาทเชื่อมซีกสมอง จะเชื่อมเขตคอร์เทกซ์ที่เหมือนกันในซีกสมองทั้งสองข้าง
โดยวิ่งข้ามซีกสมองหนึ่งไปยังอีกซีกหนึ่งผ่านสะพานที่เรียกว่า แนวเชื่อม (commissure)
ลำเส้นใยประสาทเชื่อมซีกสมองโดยมากจะวิ่งผ่านคอร์ปัส คาโลซัม
โดยมีบ้างที่วิ่งผ่าน anterior commissure และ posterior commissure ซึ่งเล็กกว่า
ลำเส้นใยประสาทชนิดนี้ช่วยให้สมองใหญ่ซ้ายขวาสื่อสารกับกันและกันได้

### ใยประสาทโปรเจ็กชัน
ลำเส้นใยประสาทโปรเจ็กชันเชื่อมเปลือกสมองกับ corpus striatum, diencephalon, ก้านสมอง, และไขสันหลัง
ยกตัวอย่างเช่น corticospinal tract จะส่งข้อมูลจากสมองใหญ่ไปยังไขสันหลัง
ส่วนลำเส้นใยประสาทโปรเจ็กชันอื่น ๆ จะส่งข้อมูลขึ้นไปยังเปลือกสมอง
เหนือต่อจากก้านสมอง ลำเส้นใยเช่นนี้จะกลายเป็นแผ่นประสาทที่กว้างและหนาแน่นซึ่งเรียกว่า internal capsule โดยอยู่ระหว่างทาลามัสและปมประสาทฐาน (basal ganglia)
ซึ่งหลังจากนั้นก็จะแผ่เป็นรูปพัดไปยังส่วนต่าง ๆ ของเปลือกสมอง

## เชิงอรรถและอ้างอิง

หมวดหมู่:ประสาทกายวิภาคศาสตร์
ซิบอร์นอล

**ซิบอร์นอล** () เป็นยาปฏิชีวนะชนิดหนึ่ง ซึ่งเริ่มแรกมีใช้ในรูปแบบสำหรับการฉีดพ่นเข้าช่องปากและลำคอ ยานี้เป็นสารที่ไม่ชอบน้ำ (lipophilic drug) ถูกใช้เป็นหลักในสเปนและอิตาลีในรูปแบบยาสเปรย์เฉพาะที่สำหรับรักษาการติดเชื้อแบคทีเรียและลดการอักเสบในช่องคอ จากคุณสมบัติที่ไม่ชอบน้ำของยานี้ ทำให้ซิบอร์นอลละลายน้ำได้น้อยมาก ซึ่งยากต่อการคิดค้นพัฒนายาดังกล่าวให้อยู่ในรูปแบบสารละลาย และทำให้มีการพัฒนารูปแบบยาเตรียมของซิบอร์นอลเพื่อใช้ในการรักษาตามข้อบ่งใช้นั้นมีอยู่น้อยและไม่คงที่  โดยจริงแล้ว ซิบอร์นอลมีจำหน่ายในตลาดยาเฉพาะในรูปแบบยาแขวนตะกอนสำหรับการพ่นสเปรย์เท่านั้น แต่ก็มีบางงานวิจัยที่พยายามศึกษาและประเมินความเป็นไปได้ในการพัฒนาสูตรยาซิบอร์นอลในรูปแบบสารละลายที่มีความคงตัวสำหรับใช้ในการฉีดพ่นทางช่องปากโดยใช้ระบบนำส่งยาที่เกิดไมโครอิมัลชัน (self-microemulsifying drug delivery system; SMEDDS) ซึ่งระบบดังกล่าวจะช่วยเพิ่มความสามารถในการละลายน้ำของซิบอร์นอลให้มากขึ้นจนถึงระดับที่เพียงพอต่อการตั้งตำรับซิบอร์นอลให้อยู่ในรูปแบบสารละลายความเข้มข้นสูงได้

โดยในการศึกษาข้างต้น สารละลายที่มีน้ำมันที่ถูกนำมาใช้ในการศึกษาได้แก่ ลาบราฟิล เอ็ม 1944 (Labrafil M1944), ลาบราฟิล เอ็ม 2124 (Labrafil M2125) และลาบราแฟค ซีซี (Labrafac CC) ส่วนลาบราซอล (Labrasol) และลาบราแฟค พีจี (Labrafac PG) เป็นสารลดแรงตึงผิว และมีทรานส์คูทอล (Transcutol) เป็นสารลดแรงตึงผิวร่วม ในการศึกษาจะมีการสร้างแผนภาพวัฏภาคไตรภาคเทียม (Pseudo-ternary phase diagrams) ขึ้นจากการไทเทรตระบบที่สารละลายที่มีน้ำ (aqueous phase) กับระบบที่สารละลายที่มีน้ำมัน (oil phases) ชนิดต่างๆที่มีส่วนผสมของสารลดแรงตึงผิวและสารลดแรงตึงผิวร่วมปริมาณที่เหมาะสม เพื่อหาพื้นที่การเกิดไมโครอิมัลซิฟิเคชัน (self-microemulsification region) และส่วนผสมของไมโครอิมัลชันที่เหมาะสม จากนั้นจึงมีการเตรียมเภสัชตำรับของยาดังกล่าวโดยอิงจากข้อมูลที่ได้ข้างต้นเพื่อนำไปประเมินความคงตัวและความหนืดของสารละลาย  ผลพบว่า เภสัชตำรับของซิบอร์นอลในรูปแบบสารละลายที่พบว่ามีคุณสมบัติเหมาะสมที่สุดคือ ตำรับที่มีส่วนประกอบของลาบราฟิล เอ็ม 1944, ทรานส์คูทอล, ลาบราแฟค พีจี และตัวทำละลายร่วมที่ชอบน้ำ (โพรพิลีนไกลคอล หรือ PEG 200) ซึ่งเป็นสูตรตำรับที่ทำให้ยาเตรียมสารละลายซิบอร์นอลเข้มข้น (3%, w/v) ละลายได้อย่างสมบูรณ์, มีความคงตัวทางกายภาพได้นานมากถึง 2 เดือน ที่อุณหภูมิ 25 และ 4&nbsp;องศาเซลเซียส และมีความหนืดกับสมบัติทางประสาทสัมผัสที่เหมาะสม

## อ้างอิง

หมวดหมู่:ยาปฏิชีวนะที่ไม่ได้จำแนกกลุ่ม
หมวดหมู่:ฟีนอล
คลอฟอคตอล

**คลอฟอคตอล** () เป็นยาปฏิชีวนะที่มีคุณสมับติในการยับยั้งการเจริญของแบคทีเรีย (bacteriostatic antibiotic) มีข้อบ่งใช้สำหรับการรักษาโรคที่เกิดจากการติดเชื้อแบคทีเรียแกรมบวกในระบบทางเดินหายใจ และระบบหู คอ จมูก ปาก ยานี้มีจำหน่ายในตลาดยาฝรั่งเศสและอิตาลีภายใต้ชื่อการค้า **Octoplus** และ **Gramplus** ตามลำดับ ยานี้ไม่มีผลต่อแบคทีเรียแกรมลบ จึงไม่สามารถใช้ในการรักษาโรคติดเชื้อต่างๆที่เกิดจากการติดเชื้อแบคทีเรียแกรมลบได้ พบว่า ยานี้สามารถแพร่ผ่านเข้าไปยังเนื้อเยื่อปอดของมนุษย์ได้ดี
## อ้างอิง

หมวดหมู่:ยาปฏิชีวนะที่ไม่ได้จำแนกกลุ่ม
หมวดหมู่:ฟีนอล
หมวดหมู่:คลอโรเอรีน
ลีเซอ ไมท์เนอร์

**ลีเซอ ไมท์เนอร์** () เป็นนักฟิสิกส์สัญชาติออสเตรีย-สวีเดน ซึ่งศึกษาในด้านการสลายให้กัมมันตรังสีและฟิสิกส์นิวเคลียร์ เธอร่วมกับออทโท ฮาน เป็นผู้นำนักวิทยาศาสตร์กลุ่มเล็กๆที่ค้นพบนิวเคลียร์ฟิชชันของยูเรเนียมซึ่งเกิดขึ้นเมื่อได้รับนิวตรอนเพิ่มเข้าไป ไมท์เนอร์และฮานสามารถเข้าใจกระบวนการฟิชชันซึ่งแบ่งอะตอมนิวเคลียสของยูเรเนียมออกเป็น 2 อะตอมนิวเคลียสที่มีขนาดเล็กกว่า ซึ่งการจะเกิดขึ้นได้จำเป็นต้องปลดปล่อยพลังงานมหาศาลออกมา นิวเคลียร์ฟิชชั่นจากเครื่องปฏิกรณ์นิวเคลียร์นั้น สามารถใช้สร้างความร้อนและแปรเปลี่ยนเป็นพลังงานไฟฟ้า การเข้าใจถึงกระบวนการนี้ได้เป็นรากฐานของการสร้างอาวุธนิวเคลียร์โดยสหรัฐอเมริกาในช่วงสงครามโลกครั้งที่สอง

ลีเซอ ไมท์เนอร์ เกิดในครอบครัวยิวในกรุงเวียนนา เมื่อแรกเกิดเธอมีชื่อว่า อลีเซอ บิดาของเธอเป็นนักกฎหมายชาวยิวกลุ่มแรกๆในออสเตรีย ตลอดช่วงการทำงานตลอดชีวิตเธอ เธอใช้เวลาอยู่ในกรุงเบอร์ลินยาวนานที่สุด โดยเป็นอาจารย์และหัวหน้าภาควิชาประจำสถาบันไคเซอร์วิลเฮล์ม เธอเป็นสตรีคนแรกที่ได้รับตำแหน่งศาสตร์จารย์ด้านฟิสิกส์ในประเทศเยอรมนี อย่างไรก็ตาม เธอถูกถอดออกจากตำแหน่งนี้เมื่อรัฐบาลนาซีได้ตรากฎหมายเนือร์นแบร์กเพื่อต่อต้านยิวขึ้นในปี 1935  ภัยคุกคามจากระบอบนาซีทำให้เธอตัดสินใจอพยพไปยังสวีเดนในปี 1938 และอาศัยอยู่ที่นั่นเป็นเวลาหลายปีจนได้สัญชาติสวีเดน

## อ้างอิง

หมวดหมู่:บุคคลจากเวียนนา
หมวดหมู่:นักฟิสิกส์ชาวออสเตรีย
หมวดหมู่:นักฟิสิกส์ชาวสวีเดน
หมวดหมู่:นักฟิสิกส์ชาวยิว
โรคพิษสุรา

**โรคพิษสุรา** () เป็นคำกว้าง ๆ หมายถึงการดื่มแอลกอฮอล์แล้วส่งผลต่อปัญหาสุขภาพกายหรือจิต เดิมโรคนี้แบ่งเป็นสองชนิด คือ การดื่มแอลกอฮอล์ในทางที่ผิด (alcohol abuse) และการติดแอลกอฮอล์ (alcohol dependence) ในบริบทการแพทย์ ถือว่าโรคพิษสุรามีเกณฑ์เหล่านี้ตั้งแต่สองข้อขึ้นไป ได้แก่ บุคคลดื่มสุราปริมาณมากเป็นเวลานาน ลดปริมาณการดื่มได้ยาก ใช้เวลานานมากกับการหาและดื่มแอลกอฮอล์ มีความต้องการดื่มแอลกอฮอล์อย่างหนัก การดื่มทำให้ไม่สามารถปฏิบัติหน้าที่รับผิดชอบได้ การดื่มทำให้เกิดปัญหาสังคม การดื่มทำให้เกิดปัญหาสุขภาพ การดื่มทำให้เกิดสถานการณ์เสี่ยง มีอาการถอนเมื่อหยุดดื่ม และเกิดความชินแอลกอฮอล์หลังดื่ม สถานการณ์เสี่ยงได้แก่ การดื่มและการขับยานพานหะ หรือมีการร่วมประเวณีที่ไม่ปลอดภัย เป็นต้น การดื่มแอลกอฮอล์มีผลต่อร่างกายทุกส่วน แต่มีผลกระทบต่อสมอง หัวใจ ตับ ตับอ่อนและระบบภูมิคุ้มกันมากเป็นพิเศษ ซึ่งสามารถทำให้เกิดการป่วยทางจิต กลุ่มอาการเวอร์นิกเก–คอร์ซาคอฟ ภาวะหัวใจเสียจังหวะ โรคตับแข็ง และเพิ่มความเสี่ยงของมะเร็งกับโรคกลุ่มอื่น การดื่มแอลกอฮอล์ระหว่างตั้งครรภ์สามารถเป็นอันตรายต่อทารกทำให้เกิดโรคสเปกตรัมทารกพิษสุราในครรภ์ โดยทั่วไปหญิงมีความไวต่อผลต่อกายและจิตท่ี่เป็นอันตรายของแอลกอฮอล์กว่าชาย

ปัจจัยสิ่งแวดล้อมและกรรมพันธุ์เป็นสององค์ประกอบที่สัมพันธ์กับโรคพิษสุรา โดยทั้งสององค์ประกอบมีผลอย่างละครึ่ง บุคคลที่มีบิดามารดาหรือพี่น้องที่มีโรคพิษสุรามีความเสี่ยงเป็นโรคพิษสุราเสียเองสูงกว่าบุคคลทั่วไปสามถึงสี่เท่า ปัจจัยสิ่งแวดล้อมได้แก่ อิทธิพลสังคม วัฒนธรรมและพฤติกรรม ระดับความเครียดสูง ความวิตกกังวล ร่วมกับราคาที่ไม่แพงและความหาได้ง่ายยังเพิ่มความเสี่ยงของโรคพิษสุรา บุคคลอาจดื่มต่อไปส่วนหนึ่งเพื่อป้องกันหรือบรรเทาอาการถอน หลังบุคคลหยุดดื่มแอลกอฮอล์ อาจมีอาการถอนระดับต่ำได้นานหลายเดือน ในทางการแพทย์ โรคพิษสุราถือว่าเป็นทั้งโรคทางกายและจิต แบบสำรวจและการทดสอบเลือดบางอย่างอาจตรวจพบบุคคลที่อาจเป็นโรคพิษสุรา มีการเก็บสารสนเทศเพิ่มเติมเพื่อยืนยันการวินิจฉัย

มาตรการป้องกันโรคพิษสุราอาจใช้การวางระเบียบและจำกัดการขายแอลกอฮอล์ การจัดเก็บภาษีแอลกอฮอล์เพื่อเพิ่มราคา และการจัดหาการรักษาที่ไม่แพง เนื่องจากปัญหาการแพทย์ที่เกิดได้ระหว่างอาการถอน การถอนพิษแอลกอฮอล์จึงควรมีการควบคุมอย่างระมัดระวัง วิธีที่ใช้กันบ่อยวิธีหนึ่งคือการใช้ยากลุ่มเบนไซไดอะซีพีน เช่น ไดอะซีแพม ซึ่งสามารุให้ระหว่างรับการรักษาในสถานพยาบาล หรือบางครั้งระหว่างที่บุคคลอยู่ในชุมชนโดยมีการควบคุมดูแลใกล้ชิด การป่วยทางจิตหรือการติดสารเสพติดอย่างอื่นอาจทำให้การรักษายุ่งยากขึ้น มีการใช้การสนับสนุนหลังถอนพิษ เช่น การบำบัดกลุ่มหรือกลุ่มสนับสนุนเพื่อป้องกันมิให้บุคคลกลับไปดื่มอีก อาจใช้ยาอะแคมโพรเสต (acamprosate) ไดซัลฟิแรม (disulfiram) หรือนัลเทร็กโซน (naltrexone) เพื่อช่วยป้องกันการดื่มอีก

องค์การอนามัยโลกประมาณว่าในปี 2553 มีผู้ป่วยโรคพิษสุรา 208 ล้านคนทั่วไป (ร้อยละ 4.1 ของประชากรอายุมากกว่า 15 ปี) พบบ่อยในชายและผู้ใหญ่ตอนต้น พบน้อยกว่าในวัยกลางคนและวัยสูงอายุ พบน้อยสุดในทวีปแอฟริกา (ร้อยละ 1.1) และสูงสุดในยุโรปตะวันออก (ร้อยละ 11) โรคพิษสุราส่งผลโดยตรงให้เกิดการเสียชีวิต 139,000 คนในปี 2556 เพิ่มขึ้นจาก 112,000 คนในปี 2533 เชื่อว่าการเสียชีวิตรวม 3.3 ล้านคน (ร้อยละ 5.9 ของการเสียชีวิตทั้งหมด) เกิดจากแอลกอฮอล์ มักลดความคาดหมายการคงชีพของบุคคลลงประมาณสิบปี

## อ้างอิง

หมวดหมู่:การติดสารเสพติด
หมวดหมู่:การวินิจฉัยจิตเวช
หมวดหมู่:วัฒนธรรมการดื่มแอลกอฮอล์
หมวดหมู่:การใช้แอลกอฮอล์ในทางที่ผิด
## แหล่งข้อมูลอื่น
จุดไอโซอิเล็กทริก

**จุดไอโซอิเล็กทริค** (IEP หรือ pI) คือค่าความเป็นกรดซึ่งจำนวนของประจุบวกและลบของโมเลกุลแอมฟอร์ไทเมอร์เท่ากับค่าเฉลี่ยทางสถิติ

สำหรับกรดอะมิโนที่มีเพียงหมู่เอมีนหนึ่งหมู่และหมู่คาร์บ็อกซิลหนึ่งหมู่ สามารถคำนวณ pI ได้จากค่าเฉลี่ยของ pKas ของโมเลกุลนี้
:  \mathrm{pI} = \frac{\mathrm{p}K_\mathrm{a1} + \mathrm{p}K_\mathrm{a2}}{2} 

## ดูเพิ่ม
*พีเอช (เคมี)
*อิเล็กโตรโฟรีซิส

### ฐานข้อมูลและโครงการ
* IPC – Isoelectric Point Calculator  &mdash; calculate protein isoelectric point using over 15 methods
* prot pi - protein isoelectric point &mdash; an online program for calculating pI of proteins (include multiple subunits and posttranslational modifications)
* SWISS-2DPAGE  &mdash; a database of isoelectric points coming from two-dimensional polyacrylamide gel electrophoresis (~ 2,000 proteins)
* PIP-DB &mdash; a Protein Isoelectric Point database (~ 5,000 proteins)
* ''Proteome-pI'' &mdash; a proteome isoelectric point database (predicted isoelectric point for all proteins)

หมวดหมู่:ชีวเคมี 
หมวดหมู่:อณูชีววิทยา
เมาโร อิการ์ดิ

**เมาโร เอมานูเอล อิการ์ดิ** (; เกิด 19 กุมภาพันธ์ ค.ศ. 1993) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งกองหน้าให้กับกาลาตาซาราย

เขาเริ่มต้นกับชุดเยาวชนของบาร์เซโลนา ก่อนที่จะย้ายไปซัมป์โดเรีย ซึ่งเขาได้เริ่มเล่นในชุดใหญ่ เขาย้ายไปอินเตอร์ในปี ค.ศ. 2013 และในฤดูกาล 2014–15 เขาคว้ารางวัล *[[Capocannoniere]]* ในฐานะผู้ทำประตูสูงสุดประจำฤดูกาลของเซเรียอา

อิการ์ดิลงเล่นนัดแรกให้กับทีมชาติอาร์เจนตินาในเดือนตุลาคม ค.ศ. 2013

## เกียรติประวัติ
### บุคคล
* ผู้ทำประตูสูงสุดในเซเรียอา: 2014–15 (22 ประตู)
* ทีมยอดเยี่ยมแห่งปีของเซเรียอา: 2014–15

## อ้างอิง

## แหล่งข้อมูลอื่น

* 
* Inter Milan official profile 
* 
* 
* 
* Mauro Icardi at Topforward

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอาร์เจนตินา
หมวดหมู่:บุคคลจากโรซาริโอ
หมวดหมู่:กองหน้าฟุตบอลชาย
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในเซเรียอา
หมวดหมู่:ผู้เล่นในลีกเอิง
หมวดหมู่:นักฟุตบอลทีมชาติอาร์เจนตินา
ฟร็องซัว-ตีมอเลอง เดอ ชัวซี

**ฟร็องซัว-ตีมอเลอง เดอ ชัวซี** (: 2 ตุลาคม 1644 — 2 ตุลาคม 1724) หรือ **อธิการแห่งชัวซี** (abbé de Choisy) เป็นบาทหลวงและนักเขียนชาวฝรั่งเศสที่มีความหลากหลายทางเพศ เป็นที่รู้จักจากการติดตามคณะทูตของอาแล็กซ็องดร์ อัศวินแห่งโชมง ราชทูตที่นำพระราชสาส์นของพระเจ้าหลุยส์ที่ 14 แห่งฝรั่งเศส มาถวายแด่สมเด็จพระนารายณ์มหาราช และเข้ามาเพื่อเผยแพร่ศาสนาคริสต์เมื่อ ค.ศ. 1685

อธิการแห่งชัวซีถึงแก่กรรมเมื่อวันที่ 2 ตุลาคม ค.ศ. 1724 ซึ่งเป็นวันเกิดอายุครบ 80 ปี

## ดูเพิ่ม
* ราชทูตสยามไปฝรั่งเศส (พ.ศ. 2229)

## อ้างอิง

หมวดหมู่:บาทหลวงชาวฝรั่งเศส
หมวดหมู่:นักประวัติศาสตร์ชาวฝรั่งเศส
หมวดหมู่:นักเขียนชาวฝรั่งเศสที่มีความหลากหลายทางเพศ
หมวดหมู่:นักบวชที่มีความหลากหลายทางเพศ
อัลแบร์โต ซักเกโรนี

**อัลแบร์โต ซักเกโรนี** () เป็นผู้จัดการทีมฟุตบอลชาวอิตาลี มีชื่อเสียงจากการคุมสโมสรชั้นนำในเซเรียอา และคว้าแชมป์ลีกกับเอซี มิลาน ในปี ค.ศ. 1999 สโมสรอื่น ๆ ที่เขาเคยคุม ได้แก่ ลาซีโอ, อินแตร์นาซีโอนาเลมีลาโน และยูเวนตุส เขาคว้าแชมป์เอเชียนคัพ 2011 กับการคุมทีมชาติญี่ปุ่น ทั้งยังคิดค้นแท็กติก 3–4–3 อันแปลกใหม่อีกด้วย

## เกียรติประวัติ
### สโมสร
* Campionato Interregionale: 2
: Riccione: 1986-1987
: Baracca Lugo: 1988-1989
* Campionato italiano Serie C2: 1
: Baracca Lugo: 1989-1990
* Campionato italiano Serie C1: 1
: Venezia: 1990-1999
* เซเรียอา: 1
: มิลาน: 1998–99

### ทีมชาติ
;ญี่ปุ่น
* เอเอฟซี เอเชียนคัพ: 2011
* ฟุตบอลชิงแชมป์เอเชียตะวันออก: 2013

### บุคคล
* Albo Panchina d'Oro (2): 1996–97, 1998–99
* ผู้จัดการทีมยอดเยี่ยมแห่งปีของเซเรียอา: 1999

## อ้างอิง

## แหล่งข้อมูลอื่น
* Alberto Zaccheroni's record of achievement

หมวดหมู่:บุคคลที่ยังมีชีวิตอยู่
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมสโมสรฟุตบอลยูเวนตุส
หมวดหมู่:ผู้จัดการทีมสโมสรฟุตบอลอินแตร์นาซีโอนาเลมีลาโน
หมวดหมู่:ผู้จัดการทีมเอซี มิลาน
หมวดหมู่:ผู้จัดการทีมฟุตบอลในเซเรียอา
หมวดหมู่:ผู้จัดการทีมฟุตบอลทีมชาติญี่ปุ่น
หมวดหมู่:ผู้จัดการทีมฟุตบอลทีมชาติสหรัฐอาหรับเอมิเรตส์
หมวดหมู่:ผู้จัดการทีมฟุตบอลในเอเชียนคัพ 2019
ฮันส์ เบเทอ

**ฮันส์ อัลเบร็ชท์ เบเทอ** () เป็นนักฟิสิกส์นิวเคลียร์สัญชาติเยอรมัน-อเมริกัน เขาเป็นบุคคลสำคัญของวงการฟิสิกส์ดาราศาสตร์ พลศาสตร์ไฟฟ้าควอนตัม และฟิสิกส์ของแข็ง เขาได้รับรางวัลโนเบลสาขาฟิสิกส์ใน ค.ศ. 1967 จากผลงานทฤษฎีการสังเคราะห์นิวเคลียสของดาวฤกษ์

เมื่อเบเทอจบการศึกษาระดับปริญญาเอกได้ไม่นาน เขาก็ได้รับทุนจากมูลนิธิร็อกเกอะเฟลเลอร์ใน ค.ศ. 1929 ทุนนี้สนับสนุนค่าใช้จ่ายเป็นจำนวน 150 ดอลลาร์ต่อเดือนสำหรับการใช้ชีวิตในต่างประเทศ เขาเลือกไปทำงานอยู่ที่ห้องปฏิบัติการคาเวนดิชแห่งมหาวิทยาลัยเคมบริดจ์ ต่อมาใน ค.ศ. 1932 เขาได้รับตำแหน่งเป็นผู้ช่วยศาสตราจารย์ที่มหาวิทยาลัยทือบิงเงินในเยอรมนี อย่างไรก็ตาม เมื่อนาซีเรืองอำนาจใน ค.ศ. 1933 เบเทอซึ่งมีเชื้อสายยิวได้ถูกไล่ออกจากงาน เขาย้ายออกจากเยอรมนีไปยังอังกฤษ โดยเป็นอาจารย์ที่มหาวิทยาลัยแมนเชสเตอร์ช่วงสั้น ๆ ก่อนที่จะย้ายไปยังสหรัฐอเมริกาใน ค.ศ. 1935 โดยเป็นอาจารย์ที่มหาวิทยาลัยคอร์เนล 

ในช่วงสงครามโลกครั้งที่สอง เขาทำงานเป็นหัวหน้าแผนกทฤษฎีที่ห้องปฏิบัติการลอสแอลามอส อันเป็นห้องแลปลับซึ่งพัฒนาระเบิดนิวเคลียร์ลูกแรกขึ้น เขามีส่วนสำคัญในการคำนวณมวลวิกฤตของอาวุธนิวเคลียร์ ตลอดจนมีส่วนสำคัญในการทดลองทรินิตีและการทิ้งระเบิดนิวเคลียร์ที่ฮิโรชิมะและนางาซากิ ต่อมาภายหลังสงคราม เขาได้ร่วมกับอัลเบิร์ต ไอน์สไตน์ และนักวิทยาศาสตร์นิวเคลียร์คนอื่น ๆ แสดงจุดยืนต่อต้านการทดลองอาวุธนิวเคลียร์ตลอดจนต่อต้านการแข่งขันสั่งสมอาวุธนิวเคลียร์ในช่วงสงครามเย็น เขาเป็นผู้โน้มน้าวรัฐบาลสหรัฐลงนามในสนธิสัญญาระงับการทดสอบอาวุธนิวเคลียร์ ค.ศ. 1963 กับสหภาพโซเวียต และสนธิสัญญาต่อต้านขีปนาวุธทิ้งตัว ค.ศ. 1972

## อ้างอิง

หมวดหมู่:บุคคลจากอาลซัส-ลอแรน
หมวดหมู่:ชาวเยอรมันเชื้อสายยิว
หมวดหมู่:นักฟิสิกส์ชาวยิว
หมวดหมู่:นักฟิสิกส์ชาวเยอรมัน
หมวดหมู่:นักฟิสิกส์ชาวอเมริกัน
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวเยอรมันผู้ได้รับรางวัลโนเบล
หมวดหมู่:ชาวอเมริกันผู้ได้รับรางวัลโนเบล
หมวดหมู่:ผู้ได้รับพัวร์เลอเมรีท (ชั้นพลเรือน)
หมวดหมู่:ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
หมวดหมู่:ศิษย์เก่าจากมหาวิทยาลัยเกอเทอแห่งแฟรงก์เฟิร์ต
หมวดหมู่:บุคคลในโครงการแมนฮัตตัน
หมวดหมู่:บุคคลจากมหาวิทยาลัยเคมบริดจ์
หมวดหมู่:บุคคลจากมหาวิทยาลัยทือบิงเงิน
หมวดหมู่:บุคคลจากมหาวิทยาลัยแมนเชสเตอร์
หมวดหมู่:บุคคลจากมหาวิทยาลัยคอร์เนล
เดฟาร์ฌ

**เดฟาร์ฌ** (; ถึงแก่กรรม ค.ศ. 1690) เป็นทหารบกชาวฝรั่งเศสยศนายพลช่วงคริสต์ศตวรรษที่ 17 มีบทบาทสำคัญในช่วงการปฏิวัติสยาม พ.ศ. 2231 ตรงกับปลายรัชสมัยสมเด็จพระนารายณ์มหาราช

เดฟาร์ฌนำกองทหาร 2 กองพัน (636 นาย) และเรือรบอีก 5 ลำมาพร้อมกับคณะทูตฝรั่งเศสคณะที่ 2 มายังอาณาจักรอยุธยา ซึ่งคณะทูตได้เข้าเฝ้าสมเด็จพระนารายณ์มหาราช ภายใต้การนำของราชทูตซีมง เดอ ลา ลูแบร์ และโกลด เซเบอแร ดูว์ บูแล ที่ออกเดินทางจากฝรั่งเศสมายังสยามเมื่อเดือนมีนาคม ค.ศ. 1687 เดฟาร์ฌตั้งกองกำลังทหารที่มะริดและบางกอก ถ้าจำเป็นกรณีถูกโจมตี

การบุกขึ้นฝั่งของกองกำลังของเดฟาร์ฌที่บางกอกและการบุกขึ้นฝั่งของกองกำลังภายใต้การบัญชาของดูว์ บรูว์อ็อง นายทหารคนสนิทของเดฟาร์ฌ ที่มะริดทำให้เกิดกระแสการเคลื่อนไหวแนวชาตินิยมขั้นรุนแรงภายใต้การนำของพระเพทราชา เจ้ากรมพระคชบาลซึ่งเป็นขุนนางคนสนิทของสมเด็จพระนารายณ์มหาราช และจบสิ้นลงแบบเบ็ดเสร็จเด็ดขาดเมื่อเกิดการปฏิวัติสยาม พ.ศ. 2231 เมื่อสมเด็จพระนารายณ์มหาราชเสด็จสวรรคต พระยาวิไชเยนทร์ (คอนสแตนติน ฟอลคอน) ถูกประหารชีวิต และพระเพทราชาขึ้นสืบราชบัลลังก์

## อ้างอิง

## บรรณานุกรม
* Lach, Donald F. (1998) *Asia in the Making of Europe* University of Chicago Press 
* Smithies, Michael (2002), *Mission Made Impossible: The Second French Embassy to Siam, 1687* Silkworm Books, Thailand 
* Smithies, Michael (2002), Three Military Accounts of the 1688 "Revolution" in Siam, Itineria Asiatica, Orchid Press, Bangkok,  
* Smithies, Michael (1999), *A Siamese embassy lost in Africa 1686*, Silkworm Books, Bangkok, 
* Tate, D. J. M. (1979) *The Making of Modern South-East Asia*, Oxford University Press

หมวดหมู่:นายพลชาวฝรั่งเศส
หมวดหมู่:ชาวต่างชาติในกรุงศรีอยุธยา
หมวดหมู่:การปฏิวัติสยาม พ.ศ. 2231
เจอร์รี โมเซส

**เจอร์รี โมเซส** (9 สิงหาคม ค.ศ. 1946 - 26 มีนาคม ค.ศ. 2018) เป็นนักเบสบอลชาวอเมริกัน สูง 191 เซนติเมตร และหนัก 95 กิโลเมตร เจอร์รี โมเซส เสียชีวิตเมื่อวันที่ 26 มีนาคม ค.ศ. 2018.

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2489
หมวดหมู่:บุคคลที่เสียชีวิตในปี พ.ศ. 2561
จินเซคาเกเตะโบกุวะ

***จินเซคาเกเตะโบกุวะ*** (人生×僕= *Jinsei Kakete Boku wa*; แปลว่า *ชีวิตคูณด้วยฉันเท่ากับ*) เป็นสตูดิโออัลบั้มชุดที่ 6 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 6 มีนาคม ค.ศ. 2013 อัลบั้มนี้ทำให้วันโอเคร็อกเป็นที่นิยมทั่วโลก โดยเฉพาะหลังจากซิงเกิลแรก "เดอะบีกินนิง" ที่ได้รับการเลือกเป็นเพลงประกอบภาพยนตร์ญี่ปุ่นซึ่งดัดแปลงมาจากมังงะชื่อเรื่องว่า *[[เคนชิน ซามูไร เอ็กซ์|รุโรนิเค็งชิง]]* เพลงนี้ติดอันดับ 2 ในชาร์ต''บิลบอร์ด''เจแปนฮอต 100 นานถึง 45 สัปดาห์ ซิงเกิลถัดมา "ดีปเปอร์ดีปเปอร์/นัททิงเฮลส์" สำหรับเพลง "นัททิงเฮลส์" ได้ปรากฏในเกม *[[ดีเอ็มซี: เดวิลเมย์คราย]]* และเพลง "ดีปเปอร์ดีปเปอร์" ใช้ในโฆษณาทางโทรทัศน์ของรถยนต์ซูซูกิ สวิฟท์ เพลง "คล็อกสไตรส์" ก็ได้ปรากฏในเกมเพลย์สเตชัน 3 และเพลย์สเตชัน 4 ชื่อเกมว่า *[[ยะกุซะอิชิง|รีวกะโกะโตะกุอิชิง!]]* เพลง "บีเดอะไลต์" ได้นำไปใช้ประกอบภาพยนตร์แอนิเมชัน *[[สลัดอวกาศ กัปตันฮาร์ล็อก]]* นำแสดงโดยชุน โอะงุริ และฮะรุมะ มิอุระ

## รายการเพลง

;หมายเหตุ
: เพลงนี้มีมิวสิกวิดีโอ 7 แบบ ที่อัปโหลดในช่องยูทูปทางการของวง ได้แก่ วิดีโอที่มีคำบรรยายภาษาอังกฤษ ภาษาญี่ปุ่น ภาษาฝรั่งเศส ภาษาจีน ภาษาสเปน ภาษาโปรตุเกส และไม่มีคำบรรยาย โดยเนื้อหาเหมือนกันทุกแบบ
: เพลงนี้ทำขึ้นให้เพื่อนของพวกเขา เค โกะโตะ (รู้จักในชื่อ เค) นักร้องนำวงเพย์มันนีทูมายเพน ผู้ที่เสียชีวิตเมื่อเช้าวันที่ 30 ธันวาคม ค.ศ. 2012 เนื่องจากภาวะหัวใจล้มเหลวเฉียบพลัน
: อ่านว่า *รกกุ* (ロック, "ร็อก") ชื่อของเพลงนี้เป็นคำตอบของชื่ออัลบั้ม *"ชีวิตคูณด้วยฉันเท่ากับร็อก"* ซึ่งเป็นการเล่นคำภาษาญี่ปุ่นชนิดหนึ่งที่เรียกว่า โกะโระอะวะเซะ

## อ้างอิง

## แหล่งข้อมูลอื่น
* ONE OK ROCK discography
อารอน

**อารอน ควาก** (; เกิดเมื่อวันที่ 21 พฤษภาคม พ.ศ. 2536) เป็นที่รู้จักในชื่อ **อารอน** เป็นนักร้องชาวอเมริกันและอดีตนักจัดรายการวิทยุที่อยู่ในเกาหลีใต้และเกี่ยวข้องกับค่ายเพลดิสเอนเตอร์เทนเมนต์ เขาเดบิวต์ในปี พ.ศ. 2555 ในฐานะนักร้องรองของวงบอยแบนด์นิวอิสต์

## อ้างอิง

## แหล่งข้อมูลอื่น

หมวดหมู่:นักร้องชายชาวอเมริกัน
หมวดหมู่:สมาชิกของนิวอิสต์
หมวดหมู่:ศิลปินสังกัดเพลดิสเอนเตอร์เทนเมนต์
หมวดหมู่:ไอดอลชายชาวเกาหลีใต้
จังหวัดเบงเก็ต

**จังหวัดเบงเก็ต** (; ; ; ; ; ) เป็นจังหวัดที่ไม่มีทางออกสู่ทะเลและอยู่ทางใต้สุดของเขตบริหารคอร์ดิลเยรา เกาะลูซอน ประเทศฟิลิปปินส์ เมืองหลักคือลาตรินิแดด

พื้นที่สูงของจังหวัดนี้ได้รับการขนานนามว่าเป็น *ชามสลัดแห่งฟิลิปปินส์* เนื่องจากมีการปลูกผักบนที่สูงเป็นจำนวนมาก

ภายในตัวจังหวัดมีนครที่มีความหนาแน่นแห่งหนึ่ง ชื่อว่า บาเกียว ซึ่งปกครองอย่างเป็นอิสระจากจังหวัด

## ภูมิศาสตร์
จังหวัดเบงเก็ตมีพื้นที่ 2,769.08 ตารางกิโลเมตร (ถ้ารวมพื้นที่ของบาเกียวเข้าไปด้วย จะมีพื้นที่) อยู่ทางใต้สุดของเขตบริหารคอร์ดิลเยรา

จังหวัดมีอาณาเขตติดต่อกับจังหวัดบูลูบุนดูคินและอีฟูเกาทางทิศตะวันออกเฉียงเหนือ ติดกับจังหวัดนูเอวาวิซคายาทางทิศตะวันออกเฉียงใต้ ติดกับจังหวัดปังกาซีนันทางทิศใต้ ติดกับจังหวัดลาอูนยอนทางทิศตะวันตก และจังหวัดอีโลโคสซูร์ทางทิศตะวันตกเฉียงเหนือ

ภูมิลักษณ์ส่วนใหญ่เป็นภูเขา โดยมีภูเขาปูลักเป็นจุดสูงสุดของจังหวัดและเกาะ แม่น้ำสายสำคัญได้แก่ แม่น้ำอักโน, แม่น้ำอัมบูรายัน, แม่น้ำเบ็ด, แม่น้ำบากุน, แม่น้ำบาลีลี และแม่น้ำอาซิน ซึ่งแม่น้ำบางสายก็ไหลผ่านหุบเขา

ทะเลสาบทางธรรมชาติ ได้แก่ "ทะเลทั้งสี่" ในคาบายัน ซึ่งประกอบด้วยทะเลสาบบูลาลาเกา, ดาเตปเงโปส, อินโคโลส และตาเบโย

### ภูมิอากาศ
จังหวัดเบงเก็ตมีอากาศที่เย็น อุณหภูมิสูงสุดโดยเฉลี่ยอยู่ที่  ในเดือนเมษายน และต่ำสุดอยู่ที่  ในเดือนมกราคม

จังหวัดมักประสบปัญหาการเพาะปลูกอันเนื่องมาจากน้ำค้างแข็งในช่วงเดือนหนาว ตั้งแต่ธันวาคมถึงมีนาคม โดยเฉพาะในเมืองที่อยู่ในระดับความสูงมาก อาทิ อาต็อก, บูกีอัส, มันกายัน และคิบุนกัน ในเดือนกุมภาพันธ์ ค.ศ. 2007 เบงเก็ตประสบปัญหาเพาะปลูกมากที่สุด เนื่องจากอุณหภูมิลดต่ำเหลือเพียงแค่ 

## อ้างอิง

## แหล่งข้อมูลอื่น

* 
* 
* 


เบงเก็ต
หมวดหมู่:รัฐและดินแดนที่ก่อตั้งในปี พ.ศ. 2509
เหตุเพลิงไหม้ในเคเมโรโว พ.ศ. 2561

**เหตุเพลิงไหม้ในเคเมโรโว พ.ศ. 2561** () เกิดขึ้นเมื่อวันที่ 25 มีนาคม พ.ศ. 2561 เวลา 17:00 น. ตามเวลาท้องถิ่น (10:00 น. ตามเวลา UTC) ที่ห้างสรรพสินค้าวินเตอร์เชอร์รีคอมเพลกซ์ ที่ตั้งอยู่ในเคเมโรโว ประเทศรัสเซีย เหตุการณ์นี้มีผู้เสียชีวิตอย่างน้อย 64 คนตามการแถลงการณ์ของทางการ เพลิงไหม้เกิดขึ้นที่ชั้นบนสุดของอาคารชั้น 4 เพลิงไหม้นี้ทำให้คนในอาคารตื่นตระหนกและกระโดดจากหน้าต่างลงมา มีผู้อพยพกว่า 100 คนและมีผู้ได้รับความช่วยเหลือ 20 คน มีคนสูญหายกว่า 27 คนซึ่งคาดว่าคนเหล่านี้เป็นพนักงานในห้างสรรพสินค้า

## เหตุการณ์
มีผู้ถูกขังในห้อง 4 คนขณะเกิดเหตุเพลิงไหม้ ซึ่งคนเหล่านี้เป็นผู้บริหารของห้างสรรพสินค้าแห่งนี้ มีผู้คนมากมายที่มาดูภาพยนตร์ซึ่งโรงภาพยนตร์เป็นจุดที่ชั้นสองถล่มลงมา เหยื่อส่วนใหญ่ที่ดูภาพยนตร์จะเป็นเด็กเนื่องจากในเวลานั้นเป็นช่วงฉายภาพยนตร์ *[[เชอร์ล็อก โนมป์]]* ประกอบกับเป็นวันแรกในการปิดภาคเรียน ระบบเตือนเพลิงไหม้ของห้างสรรพสินค้าถูกปิดโดยพนักงานรักษาความปลอดภัย โฆษกคณะกรรมการสืบสวนเหตุการณ์รัสเซียได้แถลงว่า ประตูหนีไฟของห้างสรรพสินค้าถูกปิดในขณะเกิดเหตุเพลิงไหม้

รองผู้ว่าราชการเมืองเคเมโรโว วลาดีมีร์ เชอแนล ตั้งข้อสันนิษฐานเบื้องต้นว่า คงมีเด็กคนหนึ่งพกไฟแช็กเข้ามาในห้องแทรมโพลีนเด็กทำให้เกิดการเสียดสีและระเบิด ซึ่งแทรมโพลีนวัสดุเป็นยางจึงทำให้เพลิงลุกเร็ว

## หลังเหตุการณ์
มีผู้ส่งสารน์แสดงความเสียใจต่อเหตุเพลิงไหม้มากมาย ได้แก่ ประธานาธิบดีคาซัคสถาน นูร์ซุลตัน นาซาร์บายิฟ, ประธานาธิบดีมอลโดวา อีกอร์ โดด้อน, ประธานาธิบดีเซอร์เบีย อเล็กซานเดอร์ วูคิช, เจ้าผู้ครองรัฐคูเวต เชคเศาะบาห์ อัลอะห์มัด อัลญาบิร อัศเศาะบาห์, และสมเด็จพระสันตะปาปาฟรานซิส โฆษกประจำสำนักนายกรัฐมนตรีเยอรมนีได้นำคำพูดของนายกรัฐมนตรีเยอรมนี อังเกลา แมร์เคิล ที่กล่าวว่า "ตกใจ" กับภาพเหตุเพลิงไหม้ที่เกิดขึ้น โฆษกกระทรวงต่างประเทศจีน ฮุย เชนหยิง ได้กล่าวแสดงความเสียใจต่อผู้เสียชีวิตในเหตุเพลิงไหม้ ประธานาธิบดีเบลารุส อเล็กซานเดอร์ ลูคาเชนโค ได้กล่าวว่าเหตุการณ์นี้ควรเป็นโศกนาฎกรรม

## อ้างอิง

## แหล่งข้อมูลอื่น
* 

หมวดหมู่:ภัยพิบัติในประเทศรัสเซีย พ.ศ. 2561
หมวดหมู่:เหตุเพลิงไหม้ในปี พ.ศ. 2561
หมวดหมู่:อัคคีภัยในประเทศรัสเซีย
หมวดหมู่:เหตุเพลิงไหม้สิ่งก่อสร้าง
หมวดหมู่:เคเมโรโว
เคเมโรโว

**เคเมโรโว** () เป็นเมืองแห่งอุตสาหกรรมและเป็นเมืองศูนย์กลางของแคว้นเคเมโรโว ประเทศรัสเซีย ตั้งอยู่ที่จุดบรรจบของแม่น้ำอิสกิติมและแม่น้ำทอม บริเวณเหมืองถ่านหิน ในปี ค.ศ. 2010 มีประชากร 532,981 คน ค.ศ. 2002 มีประชากร 484,754 คนและใน ค.ศ. 1989 มีประชากร 520,263 คน

## ภูมิอากาศ
เคเมโรโวมีลักษณะภูมิอากาศแบบชื้นภาคพื้นทวีป  (เคิปเปน *Dfb*) ซึ่งมีอุณหภูมิตั้งแต่ -17 °C ในเดือนมกราคม จนไปถึง  ในเดือนกรกฎาคม ปริมาณหยาดน้ำฟ้าค่อนข้างน้อย เพียงแค่  ต่อปี




## การขนส่ง
จากเคเมโรโว สามารถเดินทางสู่ภาคตะวันตกของประเทศได้โดยสายย่อยของทางรถไฟสายทรานส์-ไซบีเรีย ซึ่งสามารถขึ้นรถไฟได้ที่สถานีรถไฟเคเมโรโว นอกจากนี้ยังสามารถเดินทางอากาศยานได้ที่ท่าอากาศยานนานาชาติเคเมโรโว ระบบขนส่งในตัวเมือง ได้แก่ รถโดยสารประจำทาง รถโดยสารไฟฟ้า และรถราง


Nefaz-5299 Y814HE 20070731.JPG|รถโดยสารประจำทาง รุ่น NefAZ-5299
KemerowoTrolleybus.jpg|รถโดยสารไฟฟ้า รุ่น BTZ-52761
Трамвай. г. Кемерово.jpg|รถราง รุ่น KTM-19
Kemerovo station.jpg|สถานีรถไฟเคเมโรโว


## เมืองพี่น้องและเมืองฝาแฝด
* บิลลิง, รัฐมอนแทนา, สหรัฐ
* ช็อลโกตอร์ยาน, ฮังการี

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* Webcam with the view of the Theater Square in Kemerovo
* Natural landscapes of the Kemerovo area

หมวดหมู่:เมืองในประเทศรัสเซีย
จังหวัดอีฟูเกา

**จังหวัดอีฟูเกา** (อีฟูเกา: Probinsia ti Ifugao; ) เป็นจังหวัดไม่มีทางออกสู่ทะเลในเขตบริหารคอร์ดิลเยรา เกาะลูซอน ประเทศฟิลิปปินส์ เมืองหลักคือลากาเว มีอาณาเขตติดต่อกับจังหวัดเบงเก็ตทางทิศตะวันตก จังหวัดบูลูบุนดูคินทางทิศเหนือ จังหวัดอีซาเบลาทางทิศตะวันออก และจังหวัดนูเอวาวิซคายาทางทิศใต้

จังหวัดนี้เป็นที่ตั้งของนาขั้นบันไดฟิลิปปินคอร์ดิลเยราและนาขั้นบันไดบานาเว ซึ่งเป็นแหล่งท่องเที่ยวสำคัญของจังหวัด เชื่อกันว่านาขั้นบันไดเหล่านี้มีอายุประมาณ 2,000 ปี อย่างไรก็ตาม จากการวิจัยโดยใช้การหาอายุจากคาร์บอนกัมมันตรังสี นาขั้นบันไดมีอายุน้อยกว่านั้น ในปี ค.ศ. 1995 นาขั้นบันไดทั้งสองแห่งถูกประกาศให้เป็นแหล่งมรดกโลกของยูเนสโก ต่อมาในปี ค.ศ. 2008 และ 2015 *เพลงฮัดฮัดแห่งอีฟูเกา* และ *พิธีปุนนัก* ก็ถูกจัดให้เป็นมรดกทางวัฒนธรรมของยูเนสโกเช่นกัน

## ชื่อ
อีฟูเกามาจากคำว่า *i-pugo* (*"i"* [มาจาก/ผู้คน] และ *pugo* [เนินเขา]) รวมกันจึงแปลว่า *ผู้คนแห่งเนินเขา*

## อ้างอิง

## แหล่งข้อมูลอื่น

* 
* 
* 


อีฟูเกา
หมวดหมู่:รัฐและดินแดนที่ก่อตั้งในปี พ.ศ. 2509
บริษัทอินเดียตะวันออกของฝรั่งเศส

**บริษัทอินเดียตะวันออกของฝรั่งเศส** () เป็นบริษัทร่วมทุนที่ก่อตั้งขึ้นในฝรั่งเศสเมื่อวันที่ 1 กันยายน พ.ศ. 2207 เพื่อแข่งขันกับบริษัทการค้าของอังกฤษ และดัตช์ในอินเดียตะวันออก ดำเนินการโดย ฌ็อง-บาติสต์ กอลแบร์ (Jean-Baptiste Colbert) โดยได้รับพระบรมราชูปถัมภ์จากพระเจ้าหลุยส์ที่ 14 เพื่อจุดประสงค์ในการค้าขายในซีกโลกตะวันออก บริษัทเป็นผลมาจากการรวมตัวกันของสามบริษัทก่อนหน้านี้ได้แก่ บริษัท 1660 Compagnie de Chine, Compagnie d'Orient และ Compagnie de Madagascar ผู้จัดการทั่วไปคนแรกของบริษัทคือ  (François de la Faye) โดยทำงานร่วมกับกรรมการสองคนซึ่งมาจากองค์กรการค้าที่ประสบความสำเร็จสูงสุดสองแห่งในเวลานั้นคือ  (François Caron) ซึ่งทำงานให้กับบริษัทอินเดียตะวันออกของเนเธอร์แลนด์เป็นเวลา 30 ปี ซึ่งรวมถึงมากกว่า 20 ปีในญี่ปุ่น และ Marcara Avanchintz พ่อค้าชาวอาร์มีเนียจากอิสฟาฮาน เปอร์เซีย

## อ้างอิง

### บรรณานุกรม

* 
* 
* 

หมวดหมู่:บริษัทที่ก่อตั้งในคริสต์ศตวรรษที่ 17
หมวดหมู่:บริษัทที่ก่อตั้งในปี พ.ศ. 2207
กรดแมนดีลิก

**กรดแมนดีลิก** () เป็นกรดอะโรมาติกอัลฟาไฮดรอกซี มีสูตรโครงสร้างโมเลกุลเป็น C6H5CH (OH) CO2H มีส่วนของโมเลกุลที่เป็นไครัลอะตอม โดยสารผสมราซิมิค (racemic mixture) ของกรดแมนดีลิกมีชื่อเรียกอีกอย่างหนึ่งว่า กรดพาราแมนดีลิก (paramandelic acid) ทั้งนี้ กรดแมนดีลิกบริสุทธิ์มีลักษณะเป็นผลึกของแข็งสีขาว ละลายได้ดีในน้ำและตัวทำละลายอินทรีย์ที่มีขั้ว กรดแมนดีลิกถือเป็นสารตั้งต้นที่สำคัญในการผลิตยาหลายชนิด

กรดแมนดีลิกถูกค้นพบโดยเฟอร์ดินาน ลูดวิก วิงเคลอร์ เภสัชกรชาวเยอรมัน เมื่อปี 1831 จากการให้ความร้อนแก่สารสกัดที่ได้จากอัลมอนด์ขม นอกจากนี้ยังพบการเกิดกรดแมนดีลิกขึ้นได้จากกระบวนการเมแทบอลิซึมของเอพิเนฟรีน และนอร์เอพิเนฟริน ในร่างกาย ปัจจุบันสามารถสังเคราะห์กรดแมนดีลิกขึ้นได้หลากหลายช่องทางภายในห้องปฏิบัติการ โดยกรดแมนดีลิกนี้ถูกนำมาใช้ในทางการแพทย์เพื่อเป็นยาปฏิชีวนะในการรักษาโรคที่เกิดจากการติดเชื้อแบคทีเรียในระบบทางเดินปัสสาวะ รวมไปถึงการใช้เพื่อช่วยในการผลัดเซลล์ผิว

## การค้นพบและการผลิต
กรดแมนดีลิกถูกค้นพบเมื่อปี ค.ศ. 1831 โดยเภสัชกรชาวเยอรมัน เฟอร์ดินาน ลูดวิก วิงเคลอร์ (ค.ศ. 1801–1868) ในขณะที่เขากำลังให้ความร้อนแก่อะมิกดาลิน ซึ่งเป็นสารที่สกัดได้จากอัลมอนด์ชนิดขม ในสารละลายกรดไฮโดรคลอริก เขาจึงได้ตั้งชื่อให้กับสารนี้ว่า *กรดแมนดีลิก* ซึ่งมีที่มาจากคำว่า "Mandel" ในภาษาเยอรมันที่หมายถึง "อัลมอนด์" นอกจากนี้ยังมีอนุพันธ์ของกรมแมนดีลิกที่สามารถเกิดขึ้นได้เองตามธรรมชาติจากการเมแทบอลิซึมของเอพิเนฟรีน และนอร์เอพิเนฟริน โดยเอนไซม์โมโนเอมีนออกซิเดสและ แคทีโคล-โอ-เมทิล ทรานส์เฟอเรส

โดยส่วนใหญ่แล้ว กรดแมนดีลิกมักถูกสังเคราะห์ขึ้นได้จากการเกิดปฏิกิริยาไฮโดรไลสิสของแมนดีโลไนไตรล์ โดยมีกรดเป็นตัวเร่งปฏิกิริยา (acid-catalysed hydrolysis), ได้ผลิตภัณฑ์กลางปฏิกิริยาเป็นไซยาโนไฮดรินของเบนซอลดีไฮด์  ทั้งนี้ แมนดีโลไนไตรล์สามารถเตรียมขึ้นได้จากการทำปฏิกิริยาระหว่างเบนซอลดีไฮด์กับโซเดียมไบซัลไฟต์ เพื่อให้ได้ผลิตภัณฑ์กึ่งกลางที่จะต้องเข้าทำปฏิกิริยาไฮโดรไลสิสกับโซเดียมไซยาไนด์จนได้ผลิตภัณฑ์สุดท้ายเป็นแมนดีโลไนไตรล์ 

ปฏิกิริยาการสังเคราะห์กรดกรดแมนดีลิกจากแมนดีโลไนไตรล์ ดังแสดงด้านล่าง:
:400px|center
นอกจากนี้ ยังสามารถสังเคราะห์กรดแมนดีลิกจากการเกิดปฏิกิริยาไฮโดรไลสิสระหว่างกรดเฟนิลคลอโรอะเซติก (phenylchloroacetic acid) กับไดโบรมาซีโตฟีโนน (dibromacetophenone),  การให้ความร้อนแก่เฟนิลไกลออกซาลในสภาวะด่าง รวมไปถึง พบการเกิดได้ในกระบวนการเสื่อมสลายของสไตรีน ซึ่งตรวจพบได้ในปัสสาวะ

## การใช้ประโยชน์
กรดแมนดีลิกได้ถูกนำมาใช้เชิงการแพทย์มาอย่างยาวนานในฐานะยาปฏิชีวนะชนิดหนึ่ง โดยเฉพาะอย่างยิ่งการใช้เพื่อรักษาการติดเชื้อแบคทีเรียในระบบทางเดินปัสสาวะ ยานี้มีในรูปแบบยารับประทาน และเป็นส่วนผสมของสารเคมีขัดลอกหน้า (chemical face peels) บางสูตร เนื่องจากกรดแมนดีลิกเป็นสารในกลุ่มกลุ่มอัลฟาโฮดรอกซี (AHAs) ซึ่งมีสรรพคุณในการช่วยผลัดเซลล์ผิวได้ดี

นอกจากนี้ กรดแมนดีลิกยังเป็นสารตั้งต้นที่สำคัญในการผลิตยาหลายๆชนิด อย่าง แอโมลาโนน หรือไซแคลนดีเลท และโฮมาโทรพีน ซึ่งเป็นเอสเทอร์ของกรดแมนดีลิก และ พีโมลีน ซึ่งสังเคราะห์ขึ้นจากการควบแน่นเอทิลเอสเทอร์ของกรดแมนดีลิกกับกวานิดีน

## ดูเพิ่ม

* สารานุกรมบริตานิกา
* กรดอัลฟาไฮดรอกซี

## อ้างอิง
* 

แมนดีลิก
แมนดีลิก
หมวดหมู่:ยาปฏิชีวนะที่ไม่ได้จำแนกกลุ่ม
ทักษิเณศวรกาลีมนเทียร

**ทักษิเณศวรกาลีมนเทียร**เป็นโบสถ์พราหมณ์สถาปัตยกรรมนวรัตนาในเมืองทักษิเณศวร ฝั่งแม่น้ำตะวันออกของแม่น้ำหูฆลี เทพองค์ประธานคือพระภวตาริณี (Bhavatarini) ปางหนึ่งของพระแม่กาลี ซึ่งมีความหมายว่า 'พระผู้ทรงนำให้ผู้บูชาของพระนางได้หลุดพ้นจากมหาสมุทรแห่งการดำรงอยู่ (สังสารวัฏ) มนเทียรนั้นก่อสร้างขึ้นในปี 1855 โดยเศรษฐิณีผู้ใจบุญ ราณี รัศโมนี (Rani Rashmoni) ผู้ศรัทธายิ่งในพระแม่กาลี มนเทียรนี้มีชื่อเสียงจากความเกี่ยวพันกับรามกฤษณะ ฤๅษีเบงกอลจากศตวรรษที่ 19

## อ้างอิง

## แหล่งข้อมูลอื่น

* เว็บไซต์ทางการ
* 
หมวดหมู่:โบสถ์ศักติ
หมวดหมู่:สิ่งก่อสร้างในโกลกาตา
หมวดหมู่:โบสถ์พราหมณ์ในรัฐเบงกอลตะวันตก
จังหวัดคาลิงกา

**จังหวัดคาลิงกา** (อีโลกาโน: Probinsia ti Kalinga; ) เป็นจังหวัดที่ไม่มีทางออกสู่ทะเลในเขตบริหารคอร์ดิลเยรา เกาะลูซอน ประเทศฟิลิปปินส์ มีเมืองหลักคือตาบุก โดยจังหวัดคาลิงกาแยกตัวออกจากจังหวัดคาลิงกา-อาปาเยาในปี ค.ศ. 1995

อาณาเขตติดต่อกับจังหวัดบูลูบุนดูคินทางทิศใต้, จังหวัดอาบราทางทิศตะวันตก, จังหวัดอีซาเบลาทางทิศตะวันออก, จังหวัดคากายันทางทิศตะวันออกเฉียงเหนือ และจังหวัดอาปาเยาทางทิศเหนือ

## ภูมิศาสตร์
จังหวัดคาลิงกามีพื้นที่ 3,231.25 ตารางกิโลเมตร ครอบคลุมพื้นที่ตอนกลางของเขตบริหารคอร์ดิลเยราบนเกาะลูซอน ภูมิประเทศส่วนใหญ่เป็นภูเขาสูงตั้งแต่ 1,500-2,500 เมตร พื้นที่ทางตะวันตกของเป็นที่สูงชันและที่ราบในหุบเขา ส่วนทางตะวันออกเป็นตีนเขาแบบไล่ระดับ ป่าพบได้ตามพื้นที่สูง ส่วนพื้นที่ต่ำจะเป็นทุ่งหญ้า

### ภูมิอากาศ
อุณหภูมิโดยเฉลี่ยอยู่ระหว่าง 17-22 องศาเซลเซียส และมีสภาพภูมิอากาศแบบที่ 3 ของประเทศ ฤดูแล้งเริ่มตั้งแต่เดือนพฤศจิิกายน-เมษายน ส่วนฤดูฝนอยู่ในช่วงที่เหลือ ปริมาณน้ำฝนจะมากในเดือนกรกฎาคม-ตุลาคม

### อุทกวิทยา
[thumb|left|upright=1.05||[แม่น้ำชิโก (ประเทศฟิลิปปินส์)|แม่น้ำชิโก]]

แม่น้ำสายหลักคือแม่น้ำชิโก ซึ่งมีต้นน้ำอยู่ที่จังหวัดบูลูบุนดูคิน และไหลไปรวมกับแม่น้ำคากายัน แม่น้ำชิโกมีลำน้ำสาขาหลายสาย ได้แก่ แม่น้ำบูน็อก, แม่น้ำตานูดัน, แม่น้ำบีกา, แม่น้ำปาซิล, แม่น้ำปอสวอย, แม่น้ำเดาอังกัน, แม่น้ำมาบากา และแม่น้ำซัลตัน นอกจากนี้ยังสามารถพบทะเลสาบขนาดเล็กภายในจังหวัดได้อีกด้วย

## อ้างอิง

## แหล่งข้อมูลอื่น

* 
* 


คาลิงกา
หมวดหมู่:รัฐและดินแดนที่ก่อตั้งในปี พ.ศ. 2538
เอ็ดการ์ บรูโน ดา ซิลวา

**เอ็ดการ์ บรูโน ดา ซิลวา** เกิดเมื่อวันที่ 3 มกราคม พ.ศ. 2530  หรือ **เอ็ดการ์**, เป็นนักฟุตบอลอาชีพชาวบราซิล ปัจจุบันเล่นให้กับแทกู เขาเคยเล่นให้กับสโมสรฟุตบอลบุรีรัมย์ ยูไนเต็ดในตำแหน่งกองหน้า

หมวดหมู่:นักฟุตบอลชาวบราซิล
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:บุคคลจากรัฐเซาเปาลู
จังหวัดบูลูบุนดูคิน

**จังหวัดบูลูบุนดูคิน** () เป็นจังหวัดที่ไม่มีทางออกสู่ทะเลในเขตบริหารคอร์ดิลเยรา เกาะลูซอน ประเทศฟิลิปปินส์ มีเมืองหลักคือโบนโตก จังหวัดนี้มักรู้จักกันในชื่อ *จังหวัดเมาน์เทน* เนื่องจากพื้นที่ส่วนใหญ่เป็นแนวเทือกเขาคอร์ดิลเยราเซนทรัล ซึ่งอยู่ทางตอนบนของเกาะลูซอน

จังหวัดเมาน์เทน เคยเป็นชื่อจังหวัดในอดีตที่ครอบคลุมพื้นที่จังหวัดในเขตบริหารคอร์ดิลเยราในปัจจุบัน อดีตจังหวัดแห่งนั้นจัดตั้งโดยคณะกรรมาธิการฟิลิปปินในปี ค.ศ. 1908 และถูกแยกออกในปี ค.ศ. 1966 ในชื่อจังหวัดบูลูบุนดูคิน, จังหวัดเบงเก็ต, จังหวัดคาลิงกา-อาปาเยา และจังหวัดอีฟูเกา

จังหวัดนี้มีชื่อเสียงในด้านถ้ำมัมมี่ที่มีชื่อเสียง ซึ่งมีร่างที่ถูกทำมัมมี่อยู่จริง

## อ้างอิง

## แหล่งข้อมูลอื่น

* 
* 


บูลูบุนดูคิน
หมวดหมู่:รัฐและดินแดนที่ก่อตั้งในปี พ.ศ. 2451
สถาบันการศึกษานานาชาติบริดจ์

thumb|204x204px|สถาบันการศึกษานานาชาติบริดจ์
**สถาบันการศึกษานานาชาติบริดจ์** เป็นเครือข่ายโรงเรียนอนุบาลและประถม มีสาขาแรกที่ประเทศเคนยา และต่อมาได้ขยายสาขาไปอีก 4 ประเทศ ได้แก่ ไลบีเรีย, ไนจีเรีย, อูกานดา, และอินเดีย ปัจจุบันบริดจ์มีสาขาประมาณ 500 สาขา และมีนักเรียนกว่า 80,000 คน ก่อตั้งโดยแชนอน เมย์, จิม คิมเมลแมน, และฟิล เฟรย์ เมื่อปี 2008 

วิสัยทัศน์ของบริดจ์คือการแก้ไขปัญหาระบบการศึกษาของประเทศด้อยพัฒนา ซึ่งหมายถึงการแก้ไขผู้สอนที่ไร้ประสิทธิภาพ ห้องเรียนที่ขาดอุปกรณ์การเรียน หรือการฉ้อฉลเป็นต้น ค่าเรียนของบริดจ์สำหรับนักเรียน 1 คนอยู่ที่ 6 ดอลลาร์ต่อเดือน

ผลวิจัยรายงานว่าการขาดสอนของครูในบริดจ์อยู่ที่ต่ำกว่าร้อยละ 1 ส่วนโรงเรียนรัฐบาลในเคนยามีผู้ขาดสอนอยู่ที่ร้อยละ 47

## ข้อวิจารณ์
บริดจ์ถูกวิจารณ์อย่างต่อเนื่องว่าระบบการสอนนั้นเถรตรงเกินไป ไม่เปิดโอกาสให้เด็กมีความคิดสร้างสรรค์ และไม่ได้มาตรฐานตามประเทศฝั่งตะวันตก นอกจากนี้บริดจ์ยังถูกมองว่าเป็นองค์กรแสวงหาผลกำไรจากผู้ยากจน และทำให้โรงเรียนรัฐบาลหลายแห่งในเคนยาไม่ได้รับการสนับสนุนด้านเงินทุนจากต่างประเทศ

ราคา 6 ดอลลาร์ต่อเดือนนั้น มีนักวิจารณ์บางคนมองว่าเป็นราคาที่แพงเกินไปสำหรับประชากรในเคนยา อีกทั้งราคาจริงอาจสูงกว่านี้เนื่องจากบริดจ์มีการเก็บค่าอาหารและค่าชุดเครื่องแบบ มีผู้ประมาณว่าราคาจริงอาจอยู่ที่ประมาณ 10 ดอลลาร์ต่อเดือน

## อ้างอิง

หมวดหมู่:โรงเรียนนานาชาติ
นิวยอร์ก เอ็กซ์เซลซิเยอร์

**นิวยอร์ก เอ็กซ์เซลซิเยอร์** () หรือเรียกโดยย่อว่า  **NYXL** เป็นทีมกีฬาอีสปอร์ตโอเวอร์วอตช์สัญชาติอเมริกา มีฐานอยู่ที่เมืองนิวยอร์ก ซิตี้ รัฐนิวยอร์ก สหรัฐอเมริกา ซึ่งปัจจุบันลงเล่นอยู่ในฤดูกาลปกติของโอเวอร์วอตช์ลีก (OWL) นิวยอร์ก เอ็กซ์เซลซิเยอร์เป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับเจ็ดที่ได้รับการเปิดตัวอย่างเป็นทางการโดยแอคติวิชั่นบลิซซาร์ด ถือครองการบริหารงานโดยสเตอร์ลิง วีซีผู้เป็นเจ้าของทีม ซึ่งยังเป็นเจ้าของทีมเบสบอลลีกอเมริกัน นิวยอร์กเมทส์ อีกด้วย

## ทะเบียนรายชื่อ
หมายเหตุ: ธงที่แสดงชาติของทีมนั้นถูกกำหนดโดยข้อกำหนดการมีคุณสมบัติของบลิซซาร์ด ซึ่งอาจมีผู้เล่นที่ไม่มีสัญชาติซึ่งกำหนดโดยบลิซซาร์ด
### ผู้เล่น

### บัญชีผู้เล่นปัจจุบัน

### อดีตผู้เล่น

### การคัดตัวเข้าเล่นในลีกออลสตาร์
รายชื่อผู้เล่นของนิวยอร์ก เอ็กซ์เซลซิเยอร์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
*ผู้เล่นที่ถูกคัดเลือกเป็นผู้เริ่มต้นจะแสดงด้วยเครื่องหมาย (*)*

*Ark (ฮง ย็อน จุน) – 2018*
*JJonak (บัง ซอง ฮย็อน) – 2018*
*Libero (คิม แฮ ซุง) – 2018
*Mano (คิม ดง กยู) – 2018
*Meko (คิม แท ฮง) – 2018
*Pine (คิม โด ฮยุน) – 2018*
*Saebyeolbe (พัก จง รยอล) – 2018*

### ทำเนียบหัวหน้าผู้ฝึกสอน

## ทีมอาคาเดมี
วันที่ 20 กุมภาพันธ์ 2561 นิวยอร์ก เอ็กซ์เซลซิเยอร์ออกแถลงอย่างเป็นทางการเกี่ยวกับชื่อทีมและทะเบียนผู้เล่นในทีมอาคาเดมีของตน โดยใช้ชื่อ XL2 Academy

### ทะเบียนผู้เล่น

## อ้างอิง

หมวดหมู่:ทีมอีสปอร์ตที่ตั้งอยู่ในสหรัฐ
หมวดหมู่:ทีมโอเวอร์วอตช์ลีก
ไมค์ ทัคเกอร์ (นักขี่ม้า)

**ไมค์ ทัคเกอร์** (, 30 พฤศจิกายน ค.ศ. 1944 &#x2013; 28 มีนาคม ค.ศ. 2018) เป็นนักขี่ม้าชาวอังกฤษ รู้จักกันในฐานะผู้บรรยายการแข่งขันขี่ม้า ไมค์ ทัคเกอร์เกิดที่เมืองคอทสโวลด์ เคยเป็นชาวนาเลี้ยงวัว กับ วังยู แคทเทิล ไมค์ ทัคเกอร์แต่งงานกับ แอนเจอร์รา ไมค์ ทัคเกอร์เสียชีวิตเมื่อวันที่ 28 มีนาคม ค.ศ. 2018 ด้วยวัยอายุ 73 ปี

## อ้างอิง

## แหล่งข้อมูลอื่น
* Cotswold Life 
* Wagyu Beef
หมวดหมู่:บุคคลที่เกิดในปี พ.ศ. 2487
หมวดหมู่:บุคคลที่เสียชีวิตในปี พ.ศ. 2561
บีจิวเวลด์

***บีจิวเวลด์*** () เป็นเกมจับคู่ ผลิตโดยป็อปแคปเกมส์ โดยผลิตครั้งแรกในเบราว์เซอร์เมื่อปี 2001. ถูกจำหน่ายไปแล้วกว่า 75 ล้านอัน และดาวน์โหลดไปแล้วกว่า 150 ล้านครั้ง. อย่างไรก็ตาม เกมนี้ไม่มีให้โหลดในเว็บไซต์ทางการแล้ว แต่สามารถดาวน์โหลดได้ทางเวย์แบ็กแมชชีน

## ประวัติ
เกมนี้ถูกสร้างโดยปอปแคปเกมส์ในบริการอะโดบี ชอกเวฟ (หลังจากนั้นใช้อะโดบี แฟลช) โดยมีชื่อว่า ไดมอนด์ ไมน์ (*Diamond Mine) * ได้แรงบันดาลใจจากเกมชาริกิ (*[[Shariki]]*.) . ส่วนชื่อเกม *Bejeweled* ได้แนะนำโดยไมโครซอฟท์ ซึ่งบอกว่ามีเกมหนึ่งที่มีชื่อว่า *Diamond Mine* อยู่แล้ว.

## วิธีเล่น
วิธีเล่นคือให้จับคู่อัญมณีสามอันหรือมากกว่าที่มีสีเดียวกันในแนวตั้งหรือแนวนอน. จะได้คะแนนพิเศษเมื่อทำการจับคู่อัญมณีได้สองคู่ในการสลับครั้งเดียว. อัญมณีจะหายไปเมื่อมีคู่กัน แล้วอัญมณีอันอื่นจะลงไปในช่องว่าง. บางครั้งการได้คู่ติดต่อกันที่เรียกว่า *cascades*, จะมีได้เมื่ออันที่มีคู่หาย แล้วมีคู่ใหม่ที่ได้มาจากอัญมณีที่ตกลงมา. แล้วคุณจะได้คะแนนพิเศษ. ในเกมมีอยู่สองโหมดให้เลือก คือ.

### โหมดปกติ
ในโหมดปกติ, ผู้เล่นต้องเติมบาร์ความคืบหน้า (progress bar) ที่ด้านล่างของหน้าจอโดยการจับคู่อัญมณี. เมื่อบาร์ความคืบหน้าเต็มแล้ว, ผู้เล่นจึงได้ไปด่านต่อไป. ทุกครั้งทีคุณผ่านด่าน, จะต้องใช้เวลาเติมบาร์ความคืบหน้ามากขึ้น และคะแนนที่จับคู่จะมีคะแนนมากขึ้น (ตัวอย่าง: ด่านที่ 1= 10 คะแนน. ด่านที่ 2= 15 คะแนน. เป็นต้น.). เกมจะจบเมื่อไม่มีคู่อีกบนกระดาน.

### โหมดจับเวลา
เกมมีวิธีเล่นคล้ายกับโหมดธรรมดา ในโหมดจับเวลาบาร์ความคืบหน้าจะเริ่มที่จุดกิ่งกลาง แล้วบาร์ความคืบหน้าจะลดลงเรื่อยๆ ในตอนที่ผู้เล่นไม่จับคู่. ผู้เล่นสามารถไปด่านต่อไปโดยเติมบาร์ความคืบหน้าให้เต็ม. แต่บาร์ความคืบหน้าจะลดลงเร็วขึ้น และเติมได้ช้าลงเมื่อผู้เล่นผ่านด่าน และจะลงลงเร็วขึ้นเรื่อยๆ. ถ้าไม่มีคู่ที่เหลือแล้ว ผู้เล่นจะได้ตารางใหม่ แทนที่จะจบเกม. เกมจะจบเมื่อบาร์ความคืบหน้าว่างเปล่า.

#### ตัวช่วย และ ทริคต่างๆ
โดยการกดปุ่มสีม่วงที่อยู่ระหว่างปุ่มตั้งค่า และปุ่มปิดเกม, ผู้เล่นจะได้ตัวช่วย. แต่เมื่อกดไปแล้ว คะแนนและบาร์ความคืบหน้าจะลดลง และจะไม่ลดลงจนกว่าจะจับคู่ได้.

อย่างไรก็ตาม ปกติจะจับคู่ได้อัญมณีสามอันเรียงกัน, บางครั้งจะได้อัญมณีสี่หรือห้าอันเรียงกัน. และในกรณีที่หายาก, อาจจะเรียงได้หก เจ็ด และแม้กระทั่งแปดอันเรียงกัน. แต่บางรุ่นระบบไม่สามารถทำงานได้. ผู้จะได้คะแนนมากขึ้นมีจับคู่อัญมณีที่มีมากกว่าสามอันเรียงกัน.

## อ้างอิง

## เว็บที่เชื่อมโยง
* เว็บไซต์ทางการ
* ''บีจิวเวลด์''  บน โมบิเกมส์

PopCap
หมวดหมู่:วิดีโอเกมที่ออกวางจำหน่ายในปี พ.ศ. 2544
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมสำหรับแมคโอเอส
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์
หมวดหมู่:ป็อปแคปเกมส์
หมวดหมู่:บีจิวเวลด์
หมวดหมู่:เกมแฟลช
โซนิค บูม (การ์ตูน)

*โซนิค บูม *(อังกฤษ: Sonic Boom) เป็นการ์ตูนคอมพิวเตอร์แอนิเมชั่น ผลิตโดยเซก้า และTechnicolor Animation Productions. เค้าโครงจากวิดีโอเกมโซนิคเดอะเฮดจ์ฮ็อกที่ผลิตโดยเซก้า.

## พล็อต
โซนิค, เทลส์, เอมี่, นัคเคิลส์ และสติกซ์ อาศัยอยู่ที่ริมชายหาดของเฮดฮอก วิลเลช (Hedgehog Village). พวกเขาต้องปกป้องเกาะจากด็อกเตอร์เอกแมน และหุ่นยนต์ที่เขาประดิษฐ์ไว้เพื่อยึดครองเกาะ.

## ตัวละคร

### หลัก
* โซนิคเดอะเฮดจ์ฮ็อก เป็นเม่นสีน้ำเงินอายุ 15 ปี  ที่วิ่งเร็วมาก. มีความแตกต่างจากรุ่นก่อน คือมีแขนสีน้ำเงิน, ใส่ผ้าพันคอสีน้ำตาล และใส่ถุงมือกับรองเท้าสำหรับนักกีฬา.
* ไมลส์ "เทลส์" พราวเวอร์ เป็นสุนัขจิ้งจอกสีเหลือง มีสองหาง อายุ 8 ปี เป็นคู่ซี้ของโซนิค.
* นัคเคิลส์ ดิอีคิดนา เป็นอีคิดนาสีแดง อายุ 16 ปี มีความแตกต่างจากรุ่นก่อนคือ สูงกว่า มีกล้ามเนื้อมากกว่า และใส่ถุงมือของนักชกมวยที่มีหนาม.
* เอมี่ โรส เป็นเม่นสีชมพูเพศเมีย อายุ 12 ปี เธอใช้ค้อนยักษ์ในการต่อสู้.
* สติกซ์เดอะแบดเจอร์ เป็นแบดเจอร์ มีทักษะการใช้บูมเมอแรง.
* ด็อกเตอร์เอกแมน นักวิทยาศาสตร์ผู้ชั่วร้าย เป็นศัตรูของโซนิค อาศัยอยู่ที่เกาะไบกอนด์ (Bygone Island). แผนของเขาคือยึดครองเกาะเพื่อสร้างสวนสนุกส่วนตัวของเขา.
* ออร์บอต เป็นลูกน้องของเอกแมน มีรูปทรงกลมสีแดง.
* คิวบอต เป็นลูกน้องของเอกแมน มีรูปทรงลูกบาศ์กสีเหลือง.

## การตอบรับ

### รางวัล และการชิงรางวัล

## ดูเพิ่ม
* List of ''Sonic the Hedgehog'' features

## อ้างอิง

## เว็บที่เชื่อมโยง
* Official website 
* ''Sonic Boom'' on Ouido Productions 
* 
* 

หมวดหมู่:โซนิคเดอะเฮดจ์ฮ็อก
หมวดหมู่:การ์ตูนทีวีแอนิเมชันภาคแยก
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:รายการโทรทัศน์ช่องบูมเมอแรง
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:การ์ตูนทีวีแอนิเมชันเกี่ยวกับเฮดจ์ฮอก
รายพระนามพระมหากษัตริย์บูกันดา

thumb|ตราแห่งราชอาณาจักรบูกันดา|center|278x278px

กาบากา คือพระอิสริยยศของพระมหากษัตริย์ แห่งราชอาณาจักรบูกันดา

## พระมหากษัตริย์บูกันดา
มีหลักฐานปรากฏว่าตำแหน่งนี้เริ่มมีในช่วงคริสต์ศตวรรษที่ 14

### ราชวงศ์อาบาลาซานเกเยแห่งบูกันดา
# คาโต กินตู, ต้นคริสต์ศตวรรษที่ 14
# ชวาที่ 1, กลางศตวรรษที่ 14
# กิเมรา, c.1374-c.1404
# ทีเทมโบ, c.1404-c.1434
# คิกกาลา, c.1434-c.1464 and c.1484-c.1494
# คิยิมบา, c.1464-c.1484
# คายิมา, c.1494-c.1524
# นากิบิงเง, c.1524-c.1554 *สมัย[[ว่างกษัตริย์]], c.1554-c.1555*
# มูลอนโด, c.1555-1564
# เจมบา, c.1564-c.1584
# ซูนาที่ 1, c.1584-c.1614
# เซกามาอันยา, c.1614-c.1634
# คิมบักเว, c.1634-c.1644
# คาเตเรกกา, c.1644-c.1674
# มูเตบิที่ 1, c.1674-c.1680
# จูโก, c.1680-c.1690
# คาเยมบา, c.1690-c.1704
# เทบันเดเก, c.1704-c.1724
# อึนดาวูลา, c.1724-c.1734
# คางูลู, c.1734-c.1736
# คิคูลเว, c.1736-c.1738
# มาวันดา. c.1738-c.1740
# อึมวังกาที่ 1, c.1740-c.1741
# นามุกกาลา, c.1741-c.1750
# คยาบักกู, c.1750-c.1780
# เจจุนจู, c.1780-c.1797
# เซมากูกิโร, c.1797-c.1814
# คามาอันยา, 1814 - 1832
# ซูนาที่ 2, 1832 - 1856
# มูเตซาที่ 1, 1856 - 1884
# อึมวังกาที่ 2, 1884 - 1888 and 1889 - 1897
# กิเววา, 1888 - 1888
# คาเลมา, 1888 - 1889 
# ดาอูดี ชวาที่ 2, 1897 - 1939
# มูเตซาที่ 2, 1939 - 1969 *สมัยว่างกษัตริย์* 1969 - 1993
# มวันดา มูเตบิที่ 2, 1993 - ปัจจุบัน

## เชิงอรรถ

ย
บ
หมวดหมู่:พระมหากษัตริย์บูกันดา
โคราบลีชตูร์มูยุตบัสติโอนืย

***โคราบลีชตูร์มูยุตบัสติโอนืย*** () เป็นภาพยนตร์แนวสงครามอิงประวัติศาสตร์จากสหภาพโซเวียตในปี 1953 กำกับโดย มีฮาอิล โรมม์ นำแสดงโดย Ivan Pereverzev, Gennadi Yudin และ Vladimir Druzhnikov

ภาพยนตร์เรื่องนี้เล่าอัตชีวประวัติของฟิโอดอร์ อูชาคอฟ นายทหารเรือกองทัพเรือจักรวรรดิรัสเซียในคริสต์ศตวรรษที่ 18 โดยเป็นภาคต่อจากภาพยนตร์เรื่อง *[[อัดมีรัลอูชาคอฟ (ภาพยนตร์)|อัดมีรัลอูชาคอฟ]]* ที่เข้าฉายในปีเดี่ยวกัน
## อ้างอิง

## บรรณานุกรม
* Rollberg, Peter. *Historical Dictionary of Russian and Soviet Cinema*. Scarecrow Press, 2008.

## แหล่งข้อมูลอื่น
* 
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
หมวดหมู่:การพรรณนาทางวัฒนธรรมของโฮราชิโอ เนลสัน ไวเคานต์เนลสันที่ 1
โปเกมอน เดอะมูฟวี่ ตอน มิวและอัศวินคลื่นพลัง

**โปเกมอน เดอะมูฟวี่ ตอน มิวและอัศวินคลื่นพลัง** () เป็นภาพยนตร์โปเกมอนเดอะมูฟวี่ที่ 8 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 16 กรกฎาคม พ.ศ. 2548

## เรื่องย่อ
ซาโตชิ พิคาชู และผองเพื่อนเดินทางมายังปราสทโอลแลนด์เพื่อร่วมงานรำลึกถึงอัศวินคลื่นพลังที่ปราสาทแห่งนี้ ที่นี่ทำให้ซาโตชิได้พบกับเรื่องราวของ อาร่อน อัศวินคลื่นพลังที่หายตัวไปอย่างลึกลับ เหลือเพียงลูคาริโอ้ โปเกมอนคู่ใจที่ถูกสะกดไว้ในคฑาซึ่งซาโตชิได้ปลดปล่อยมันออกมาและเรื่องเลวร้ายก็เกิดขึ้นเมื่อปิ๊กะจูหายตัวไป ทำให้ซาโตชิและเพื่อนๆ ต้องออกตามหาจนรู้ว่าพิคาชูถูกมิว โปเกมอนขี้เล่นพามาที่ต้นไม้ผู้ให้กำเนิดโลกที่ซึ่งมีอันตรายมากมาย ลูคาริโอ้จึงตามมาด้วยจนได้กับความลับของต้นไม้ผู้ให้กำเนิดโลกและดอกไม้แห่งกาล ที่นำพาพวกเขามาพบกับความจริงเรื่องตำนานของมิว และ อาร่อน อัศวินคลื่นพลังผู้เสียสละชีวิตตัวเองเพื่อปกป้องเมืองแห่งนี้

## ตัวละคร

## เพลงประกอบ

## อ้างอิง

## แหล่งข้อมูลอื่น

หมวดหมู่:ภาพยนตร์อนิเมะที่ออกฉายในปี พ.ศ. 2548
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์แอนิเมชันของโอแอลเอ็ม
หมวดหมู่:ภาพยนตร์โปเกมอน
อัศวินแห่งโบเรอการ์

**อัศวินแห่งโบเรอการ์** (, ประมาณ ค.ศ. 1665 — ประมาณ ค.ศ. 1692) เป็นขุนนางชาวฝรั่งเศสในช่วงคริสต์ศตวรรษที่ 17 ที่รับราชการใน สยาม (ประเทศไทยในปัจจุบัน) เขาเป็นเจ้าเมืองบางกอกและมะริด แต่ถูกกองทัพสยามจับกุมระหว่างเกิดการปฏิวัติสยาม พ.ศ. 2231

อัศวินแห่งโบเรอการ์เดินทางมายังสยามใน ค.ศ. 1685 พร้อมกับคณะทูตของอาแล็กซ็องดร์ อัศวินแห่งโชมง เขาถูกส่งมาประจำการที่ป้อมปราการที่บางกอกภายใต้การบังคับบัญชาของโกลด เดอ ฟอร์แบ็ง

หมวดหมู่:ชาวฝรั่งเศสในประเทศไทย
หมวดหมู่:บุคคลที่เกิดในคริสต์ทศวรรษ 1660
หมวดหมู่:บุคคลที่เสียชีวิตในคริสต์ทศวรรษ 1690
หมวดหมู่:การปฏิวัติสยาม พ.ศ. 2231
รายการการวิ่งคบเพลิงโอลิมปิก

**การวิ่งคบเพลิงโอลิมปิก** เป็นพิธีการของการวิ่งเพลิงโอลิมปิกจากเมืองโอลิมเปีย, ประเทศกรีซ ไปยังสถานที่จัดกีฬาโอลิมปิก ในครั้งนั้นๆ โดยครั้งแรกได้เริ่มในโอลิมปิกเบอร์ลิน 1936 และต่อจากนั้นก็ได้มีการวิ่งคบเพลิงโอลิมปิกในทุก ๆ ครั้ง

โอลิมปิกครั้งก่อน ๆ ได้มีการวิ่งคบเพลิงโอลิมปิกในหลายประเทศ แต่ในปัจจุบันคณะกรรมการโอลิมปิกสากล ได้จำกัดให้วิ่งคบเพลิงภายในประเทศ หลังเกิดการประท้วงใน การวิ่งคบเพลิงโอลิมปิกฤดูร้อน 2008

## โอลิมปิกฤดูร้อน

## โอลิมปิกฤดูหนาว



## โอลิมปิกเยาวชนฤดูร้อน

## โอลิมปิกเยาวชนฤดูหนาว

## ดูเพิ่ม
* รายพระนามและรายนามที่จุดกระถางคบเพลิงโอลิมปิก

## อ้างอิง

หมวดหมู่:บทความที่เกี่ยวข้องกับโอลิมปิก
ฟาโรห์เนบิไรรอที่สอง

**เนบอิรีเราที่ 2** (หรือเรียกอีกพระนามว่า **เนบอิริเยาที่ 2**, **เนบอิรีเอราเวตที่ 2**) เป็นฟาโรห์แห่งอียิปต์โบราณจากราชวงศ์ที่สิบหก ซึ่งปกครองที่เมืองทีบส์ในช่วงสมัยระหว่างกลางครั้งที่สอง 

## การระบุตัวตน
โดยทั่วไปแล้วนัก ไอยคุปต์วิทยาบางคนสันนิษฐานว่าพระองค์เป็นพระราชโอรสของผู้ปกครองก่อนหน้าของพระองค์นามว่า เนบอิรีเราที่ 1 เนื่องจากพระนาม เนบอิรีเรา ปรากฏน้อยมากในแหล่งข้อมูลทางประวัติศาสตร์อียิปต์โบราณ ซึ่งแตกต่างจากพระราชบิดาที่สันนิษฐานว่าทรงปกครองอียิปต์บนเป็นเวลา 26 ปี พระองค์จึงเป็นฟาโรห์ที่มีคลุมเครืออย่างมาก เนื่องจากขาดแหล่งข้อมูลทางโบราณคดีร่วมสมัย

ปรากฏเพียงหลักฐานยืนยันตัวตนที่ไม่ได้ถูกสร้างร่วมสมัยกับพระองค์สองชิ้น คือ การกล่าวถึงพระนามส่วนพระองค์ในบันทึกพระนามแห่งตูริน ซึ่งบันทึกขึ้นในช่วงสมัยฟาโรห์แรเมซีสที่ 2  (ตำแหน่งคอลัมน์ที่ 13 บรรทัดที่ 5, พระนามครองราชย์สูญหาย) และรูปหล่อทองสำริดเทพฮาร์โปเครตีส (Cairo 38189) บนฐานทั้งสี่ด้านของรูปหล่อมีการสลักพระนามลงในคาร์ทูช ได้แก่ "บินปุ", "อาห์โมส", "เทพเซวัดจ์เอนเร ผู้ทรงล่วงลับ" และ "เทพเนเฟอร์คาเร ผู้ทรงล่วงลับ" ตามลำดับ สองพระนามแรกน่าจะเป็นเจ้าชายสองพระองค์จากราชวงศ์ที่สิบเจ็ดแห่งอียิปต์ ซึ่งจะเข้ามาแทนที่ราชวงศ์ที่สิบหกหลังจากนั้นไม่นาน พระนาม *เซวัดจ์เอนเร* เป็นพระนามครองราชย์ของฟาโรห์เนบอิร์อาวที่ 1 และก็เชื่อกันว่า พระนาม *เนเฟอร์คาเร* เป็นพระนามครองพระราชบัลลังก์ของฟาโรห์เนบอิร์อาวที่ 2 ที่ยังไม่มีการพิสูจน์ การค้นพบนี้ยังเป็นเรื่องแปลกมาก เนื่องจากลัทธิการบูชาเทพฮาร์โพเครตีสและรูปหล่อดังกล่าว มีอายุย้อนไปถึงแค่สมัยราชวงศ์ปโตเลมี กล่าวคือ ประมาณ 1,500 ปีหลังจากที่บุคคลที่ปรากฏพระนามอยู่บนรูปหล่อนั้นทรงมีพระชนม์ชีพอยู่

ต่อมาฟาโรห์ที่มีคลุมเครือเหมือนกันพระนามว่า เซเมนเร ได้ขึ้นมาครองพระราชบัลลังก์ต่อจากพระองค์  ซึ่งปรากฏหลักฐานยืนยันเพียงชิ้นเดียวคือ ขวานที่จารึกพระนามครองราชย์ของพระองค์ หลังจากรัชสมัยของฟาโรห์เซเมนเร ฟาโรห์ผู้มีพระนามว่า เซอูเซอร์เอนเร เบบิอังค์ ก็ทรงขึ้นครองพระราชบัลลังก์ต่อ โดยปกครองเป็นระยะเวลา 12 ตามที่ระบุในบันทึกพระนามแห่งตูริน

## อ้างอิง

หมวดหมู่:ฟาโรห์ยุคราชวงศ์ที่สิบหก